**МЕХАНИЗЪМ И ПРАВИЛА ЗА ПРОЗРАЧЕН КОНКУРСЕН ПОДБОР НА КАНДИДАТИТЕ ЗА УЧАСТИЕ В НАЦИОНАЛНА ПРОГРАМА**

**„МЛАДИ УЧЕНИ И ПОСТДОКТОРАНТИ“ В СОФИЙСКИ УНИВЕРСТИТЕТ**

**„СВ. КЛИМЕНТ ОХРИДСКИ“**

1. Настоящият документ регламентира механизма и правилата за прозрачен конкурсен подбор на кандидатите за участие в Национална програма „Млади учени и постдокторанти“ в Софийския университет „Св. Климент Охридски“.
2. Всички дейности и процедури, включително такива, които не са изрично описани в настоящия документ и приложенията към него, се извършват при спазване на предписанията в Националната програма „Млади учени и постдокторанти“, приета с РМС № 206/07.04.2022 г., и на Указанията за изпълнение на Национална програма „Млади учени и постдокторанти“, утвърдени със заповед на Министъра на образованието и науката №РД09-3450/30.06.2022 г.
3. Разпределението на средствата между структурните звена се извършва в зависимост от приноса към общата научна продукция на Университета и броя на щатния научноизследователски състав. Към научната продукция се отчита тази, отразена в базите данни SCOPUS и Web of Science. Правилата и критериите за разпределение на финансирането по звена, както и самото разпределение на средствата се определят със заповед на Ректора.
4. Конкурсният подбор се осъществява от комисия, назначена със заповед на Ректора. В заповедта се определя и съставът на подкомисиите по основни звена.
5. Съставът на всяка подкомисиите се предлага от съответния факултет. Департаментите предлагат една обща подкомисия. Членовете на подкомисиите, които отговарят на условията за млади учени и постдокторанти нямат право да участват в Програмата в Софийския университет.
6. Подкомисиите извършват дейности по Програмата само в рамките на звеното (факултет/департаменти), което ги е излъчило, в това число подготовка и провеждане на конкурсите, изготвяне на класиране, иницииране сключването на договори с одобрените кандидати, проследяване изпълнението на задачите и организиране на отчитането на бенефициентите.
7. Подкомисиите провеждат отделни конкурсни процедури за финансиране по двата модула. При наличие на неусвоени средства след провеждане на конкурсите по двата модула се допуска обявяване на допълнителни конкурсни процедури.
8. Конкурсите се провеждат в съответствие с вътрешни правила и механизъм за конкурсен подбор на бенефициенти, съобразени със съответната научна специфика на звената. Вътрешните правила са описани в списък към настоящия документ приложения, които представляват неразделна част от него.
9. При провеждане на конкурсите по звена се прилага принципът на широко популяризиране с цел привличане на външни за Университета бенефициенти.
10. **В срок до 26.08.2022 г.** подкомисиите публикуват електронни обяви за провеждането на конкурсите на сайта на Университета и/или на сайта на звеното.
11. Подкомисиите задължително подготвят обявите за постдокторантите и на английски език и ги публикуват в електронния портал Euraxess чрез контактното лице за Euraxess (Светлана Димитрова, [svetlana@fmi.uni-sofia.bg](mailto:svetlana@fmi.uni-sofia.bg)).
12. **В срок до 16.09.2022 г.** подкомисиите извършват оценка и класиране на кандидатите в съответствие с Указанията за изпълнение на Програмата.
13. **В срок до 20.09.2022 г.** председателите на подкомисиите внасят за разглеждане от комисията предложенията на съответното звено за размера на финансирането и броя на подпомогнатите млади учени и постдокторанти.
14. Комисията утвърждава финансирането и броя на подпомогнатите млади учени и постдокторанти в отделните структурни звена по предложение на подкомисиите, като следи разпределението на средствата между двата модула да се извършва при спазване на изискването в Програмата да бъдат отделени не по-малко от 50% от средствата за изпълнение на модул Млади учени и не по-малко от 20% от средствата за модул Постдокторанти.
15. Комисията взема решения с гласуване, в което участват с право на глас председателя на комисията и председателите на подкомисиите.
16. Решенията на комисията се одобряват от Академичния съвет.
17. В срок до 2 седмици от утвърждаване на класирането от Академичния съвет на електронната страница на Университета се публикува информация за класираните участници в съответствие с изискванията за защита на личните данни.

Механизмът и правилата за прозрачен конкурсен подбор на кандидатите за участие в Национална програма „Млади учени и постдокторанти“ са утвърдени с решение на Академичния съвет в протокол № 11 от 2022 г.

**МЕХАНИЗЪМ И ПРАВИЛА ЗА ПРОЗРАЧЕН КОНКУРСЕН ПОДБОР НА КАНДИДАТИТЕ ЗА УЧАСТИЕ В НАЦИОНАЛНА ПРОГРАМА**

**„МЛАДИ УЧЕНИ И ПОСТДОКТОРАНТИ“ В СОФИЙСКИ УНИВЕРСТИТЕТ**

**„СВ. КЛИМЕНТ ОХРИДСКИ“**

**СПИСЪК НА ПРИЛОЖЕНИЯТА**

1. Биологически факултет – вътрешни правила

1.1. Биологически факултет – проектно предложение

1.2. Биологически факултет – карта за оценка

2. Геолого-географски факултет – вътрешни правила

3. Историчеки факултет – вътрешни правила

3.1. Историчеки факултет – заявление

3.2. Историчеки факултет – декларация

3.3. Историчеки факултет – проектно предложение

4. Стопански факултет – вътрешни правила

5. Факултет по журналистика и масова комуникация – вътрешни правила

6. Физически факултет – вътрешни правила

7. Факултет по математика и информатика – вътрешни правила

8. Факултет по науки за образованието и изкуствата – вътрешни правила

8.1. Факултет по науки за образованието и изкуствата – обява

8.2. Факултет по науки за образованието и изкуствата – заявление

8.3. Факултет по науки за образованието и изкуствата – проектно предложение

8.4. Факултет по науки за образованието и изкуствата – карта за оценка

8.5. Факултет по науки за образованието и изкуствата – научен отчет

8.6. Факултет по науки за образованието и изкуствата – критерии за оценка

8.7. Факултет по науки за образованието и изкуствата – автобиография

8.8. Факултет по науки за образованието и изкуствата – декларация – двойно финансиране

9. Факултет по педагогика – вътрешни правила

9.1. Факултет по педагогика – заявление

9.2. Факултет по педагогика – проектно предложение

9.3. Факултет по педагогика – карта за оценка

10. Факултет по славянски филологии – вътрешни правила

10.1. Факултет по славянски филологии – обява на български език

10.2. Факултет по славянски филологии – обява на английски език

11. Философски факултет – вътрешни правила

11.1. Философски факултет – обява

11.2. Философски факултет – приложение към обявата

11.3. Философски факултет – заявление

11.4. Философски факултет – формуляр за кандидатстване

12. Факултет по химия и фармация – вътрешни правила

12.1. Факултет по химия и фармация – обява за подбор на млади учени

12.2. Факултет по химия и фармация – обява за подбор на постдокторанти

12.3. Факултет по химия и фармация – заявление

12.4. Факултет по химия и фармация – проектно предложение

12.5. Факултет по химия и фармация – карта за оценка

12.6. Факултет по химия и фармация – декларация – двойно финансиране

12.7. Факултет по химия и фармация – декларация

13. Юридически факултет – вътрешни правила

14. Факултет по класически и нови филологии – вътрешни правила

14.1. Факултет по класически и нови филологии – заявление

14.2. Факултет по класически и нови филологии – автобиография

14.3. Факултет по класически и нови филологии – проектно предложение

14.4. Факултет по класически и нови филологии – декларация

14.5. Факултет по класически и нови филологии – научен отчет

15. Богословски факултет – критерии за подбор

15.1. Богословски факултет – обява

15.2. Богословски факултет – проектно предложение

15.3. Богословски факултет – списък по образец

16. Медицински факултет – вътрешни правила

17. Департаменти – вътрешни правила

17.1. Департаменти – заявление

17.2. Департаменти – проектно предложение

17.3. Департаменти – декларация